CELEX: 32018L0933
Language: hu
Date: 2018-06-29 00:00:00
Title: A Bizottság (EU) 2018/933 irányelve (2018. június 29.) a vezetői engedélyekről szóló 2006/126/EK európai parlamenti és tanácsi irányelv német nyelvű változatának helyesbítéséről (EGT-vonatkozású szöveg.)

2.7.2018   
            
            
               HU
            
            
               Az Európai Unió Hivatalos Lapja
            
            
               L 165/35
            
         A BIZOTTSÁG (EU) 2018/933 IRÁNYELVE
   (2018. június 29.)
   a vezetői engedélyekről szóló 2006/126/EK európai parlamenti és tanácsi irányelv német nyelvű változatának helyesbítéséről
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a vezetői engedélyekről szóló, 2006. december 20-i 2006/126/EK európai parlamenti és tanácsi irányelvre (1) és különösen annak 8. cikkére,
   mivel:
   
               (1)
            
            
               A 2006/126/EK irányelv német nyelvű változata, egész pontosan a gépi meghajtású járművek vezetéshez szükséges fizikai és szellemi alkalmasság minimumkövetelményeivel foglalkozó III. mellékletének a látásra vonatkozó 6.1 és 6.4 pontjában hibák fedezhetőek fel a gépi járművek vezetéshez szükséges fizikai és szellemi alkalmassági minimumkövetelményekkel, különösen a látással kapcsolatban. A hibák a 2009/113/EK bizottsági irányelv (2) által kerültek bevezetésre.
            
         
               (2)
            
            
               A 2006/126/EK irányelv német nyelvű változatát ezért ennek megfelelően helyesbíteni kell. Ez a helyesbítés a többi nyelvi változatot nem érinti.
            
         
               (3)
            
            
               Az ebben az irányelvben előírt intézkedések összhangban vannak a vezetői engedélyekkel foglalkozó bizottság véleményével,
            
         ELFOGADTA EZT AZ IRÁNYELVET:
   1. cikk
   
      (a magyar változatot nem érinti)
   
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek legkésőbb a hatálybalépésétől számított egy év elteltével megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2018. június 29-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 403., 2006.12.30., 18. o.
   
   
      (2)  A Bizottság 2009/113/EK irányelve (2009. augusztus 25.) a vezetői engedélyekről szóló 2006/126/EK európai parlamenti és tanácsi irányelv módosításáról (HL L 223., 2009.8.26., 31. o.).